
Ån 


ČIA TĖVYNĖ 


Čia mės gimėm, čia mes augom, 
Čia juk mūs tėvynė! 
Čia ir ateiti šviesesnę 
Mums tėveliai skynė! 


Čia motulė prie lopšelio 
Ikvėpė mums mintį, 

Kad mokėtume, kaip sūnūs, 
Savo šalį ginti. 


Čia brolelis artojėlis, 
Ardamas dirvonus, 
Mini kietą savo dalį, 
Pasilsėt sustojęs. 


Čia mes gimę, čia ir augę, 
"Čia gi mūs tėvynė! 

Čia sesutės geltonplaukės 
Traukia sutartinę! 


V. Kuolaitis, 


reaR 

VARPELIS 


TELEGRAFAS 


Kitą dieną Jonelio tėvelis išsi- 
rengė miestelin, į paštą, paimti pi- 
nigų, kuriuos jam siuntė dėdė iš 
Amerikos. Jis pasiėmė su savimi 
ir Jonelį. 

Šalia kelio stovėjo telegrafo 
stulpai su keliomis ištiestomis vie- 
lomis. Tos vielos cypė, spiegė, ir 
taip ilgai ir graudžiai. Jų cypimas 
ypač buvo garsus, kai Jonelis pri- 
eidavo prie stulpo. 

— Tėveli, ar tiesa, kad šiomis 
vielomis eina žmonių balsas ir to- 
dėl vielos taip gailiai spiegia? 

— Ne, Joneli! — atsakė tėve- 
lis. — Vielos spiegia nuo oro ar 
vėjo, bet ne nuo žmonių balso. 
Per vielas žmonės balso neleidžia, 
leidžia tik elektra, ir su jos pa- 
galba siunčia telegramas. 


— O kaip galima leisti per 


vielas elektra ir-kaip siunčiamos | 


telegramos? 

— Apie elektrą, vaikeli, suži- 
nosi mokyklose, kai daugiau pasi- 
mokinsi. O dabar tu nesuprastum 
nė mano aiškinimo. Telegramų 
siuntimui pašte turi tokius prietai- 
sus, kuriuos vadina telegrafo 
aparatais. 

— O kaip jie atrodo? — susido- 
mėjo Jonelis. 

— Netrukus pamatysi, kai bū- 
sime pašte, — nuramino jį tė- 
velis. 

Štai ir pašto įstaiga. Tėve- 
lis priėjo prie langelio, pasakė 
valdininkui „labas rytas“ ir padavė 
jam savo pakvietimą. Valdi- 


ninkas paieškojo stovinčioje ant 


stalo dėžutėje perlaidos ir pa- 
prašė tėvelio pasirašyti, —pi nigų 
gavimą pakvituoti. Kai tė- 
velis pakvitavo, valdininkas iš ge- 
ležinės dėžės išėmė pinigų, atskaitė 
45 auksinus ir įteikė juos tėveliui. 

Jonelis visa tai matė savo aki- 
mis, nesidairė į paveikslus ir mar- 


iškabintus sienose, 
ir ank- 


gus popierius, 
nes visa tai buvo matęs 
sčiau. 

Pro langelį Jonelis matė prie 
sienos stalelį, o ant stalelio rudą 
(misinginį) prietaisą, kuris beveik 
nuolat tarškėjo, tratėjo. 

— Tai telegrafo aparatas, — 
tyliai pasakė Joneliui tėvelis. Jis 
dabar tarška, šaukia telegrafo tar- 
nautojo priimti telegramą. 

Valdininkas, iš tikrųjų, pasikėlė 
nuo langelio ir priėjo prie apa- 
rato. Jonelis matė, kai priėjęs val- 
dininkas kažką pamygo, — ir esa- 
mas viršuje aparato ratas pradėjo 


suktis ir leisti balto popieriaus 
juostą. Valdininkas  priimdinėjo 
juostą ir atydžiai jon žiūrėjo. O 
toje juostoje buvo matyti tik 


brūkšneliai ir taškai. 

— Iš tų brūkšnelių ir taškų su- 
statytos raidės, telegrafo valdinin- 
kai jas moka išskaityti, — aiškino 
tėvelis, taip pat stebėdamas valdi- 
ninko darbą. | 

Aparatas nutilo. Valdininkas su- 
laikė juostą ir pradėjo judinti kaž- 
kokį įrankį, stovintį greta ano di- 
desnio prietaiso. Pasigirdo tratėji- 
mas. 

— Tai jis judina vadinamąji 
raktą ir siunčia telegramą. Pra- 


neša anam kitam paštui, kad jau 
gavo telegramą. 
Netrukus valdininkas pabaigė 


tuksenti raktu. Tuomet jis paėmė 
popieriaus lapelį, perrašė iš juos- 
telės telegramą, sulankstė ir, pasi- 
šaukęs laiškanešį, įsakė nunešti 
telegramą adresatui. 

Tėvelis su Joneliu grįžo namo 
tuo pat keliu. Telegrafo vielos taip 
pat gailiai spiegė ir vaitojo. Jone- 
lis ėjo susimąstęs. 

— Apie ką taip galvoji? — pa- 
klausė jį tėvelis. 


Nr 5 
= — Vis apie telegrafą, apie tele- 
8ramas, — atsakė Jonelis. 
` — Telegrafas — tai geras daik- 
tas, — pasakė tėvelis. — Juo ga- 
ma persiųsti žinias iš labai toli ir 
abai greitai. Kam prireikia staiga 
8ydytojo, tas gali pasikviesti jį te- 
grama; jei užpultų vagys ar plė- 
Šikai, kiltų gaisras ar grėstų pavo- 
JUS traukiniui, per telegrafą galima 

Uojau pranešti policijai, gaisrinin- 
ams ar įspėti kita geležinkelio 
Stotis apie grėsiantį traukiniui pa- 
Vojų. 


— Tai aš ir nemaniau, kad tiek 
daug sero gali būti iš tefegrafo, — 
Pasakė Įonelis. 

— Tai dar ne viskas. Visko ir 

nesuskaitysi... Aš tik norėjau tau 
dar pasakyti, kad negerai daro vai- 
kai, kai karsto ant vielų virvaga- 
lius arba muša baltus izoliato- 
rius, kurie palaiko telegrafo vielas. 

— O kodėl? — susirūpino Jo- 
nelis. 

— Kai virvagaliai sujungia vie- 
las arba siekia žemę, tuomet elek- 
tra, kuri leidžiama vielomis, subė- 
ga žemėn arba į kitas vielas ir ne- 
galima išsiųsti telegramos. Tas pat 
būna ir tuomet, kai izoliatorius su- 
muštas... , 

— Na, aš to nedarysiu, — pa- 
sakė Jonelis, — ir kitus sudrausiu, 
kai jie norės daryti tokią žalą. 


Saulutė teka 


Paraudo, nuraudo linksmieji rytai, 
Pabudę čyrena aukštai vieversiai. 
-Stai teka saulutė skaisti ir graži, 
Ji kviečia: —Vaikeliai, į darbą visi! 


Jau dvelkia vėjelis, ir ošia šilai, 
Kukuoja gegutė, kalena gandrai, 
Pakvipo pievelė gėlelių žiedais, 
Ir dūzgia darbščiųjų bitelių pulkai. 


Pakrantėje, krūmuos tik girdis — čy, čy: 
'Sučiulbo paukšteliai didi ir maži; 

Čia skrenda plaštakė, čia zirzi vapsa, 
'Upelėj pliuškena žuvytė maža. i 


Paraudo, nuraudo linksmieji rytai, 
Pabudę čyrena danguj vieversiai. 
Stai teka saulutė skaisti ir graži, 

„Ji kviečia: — Vaikeliai, i darbą visi! 


Ši 


K. Tèma. 

BIČIULIAI 


Viename kaime gyveno vai- 
kas, vardu Pranukas. Jis buvo 
našlaitis ir gyveno pas sveti- 
mus žmones. Labai dažnai jis 
turėjo prašyti pas kitus duo- 
nos gabalėlio badui numalšinti. 

Kartą Pranukas atėjo pas 
turtingo ūkininko namus pra- 
šyti išmaldos. Tuo metu to 
ūkininko sūnus Mykoliukas sė- 


dėjo prie lango ir valgė duoną. 


Pranelis paprašė pas ji duonos. 

— Eik, iš kur atėjai! — 
šūkterėjo  Mykoliukas. — Aš 
duonos tau neduosiu. 

Pranelis nuleido galvą ir 
tyliai nuėjo toliau. 

Praėjo metai. Pranelis tar- 
navo piemieniu ir jau neba- 
davo. Kartą iš Mykoliuko tėvų 
kiemo pabėgo avis ir kažkur 
dingo. Tėvas išsiuntė Mykoliu- 
ką jos ieškoti, 

Diena buvo karšta. Myko- 
liukas beieškodamas ilgai bė- 
giojo, pavargo, ištroško. Tačiau 


šaltinėlio. Tik- štai tarp medžių 
Mykoliukas pastebėjo avių kai- 
minę ir. prie jų piemenėli ; 
Tai buvo Pranelis, kuriam prieš | 
metus Mykoliukas nedavė duc- 
nos ir kurį nuo savo namų * 
pavarė. Prie jo stovėjo ąsotis 
su vandeniu. Priėjo prie Pra- | 
nelio Mykoliukas ir prašo: | 

— Duok, Praneli, atsigerti! 
Taip mane troškulys marina, 
kad negaliu pakęsti. bo 

Pranelis atsiminė Mykoliu- 
ko pasielgimą, tačiau atsakė: 

— Atsigerk! Vandens dar 
nemaža, pakaks tau ir man. 

Susigėdino Mykoliukas. 

— Dovanok, Praneli,—tarė 
jis: — negerai aš padariau, 
kai tau nedaviau duonos ir 
nuo namų pavariau. 

Pranelis, nekreipdamas dė- 
mesio į jo žodžius, atrišo ąsotį 
ir pagirdė Mykoliuką. Po to 
abudu vaikai susidraugavo ir 


arti 


nebuvo nei upelio, nei 


buvo geriausi bičiuliai, 
Vaikas ir vyturėlis 


+— Pilkas vyturėli, tu, linksmas paukšteli, 

Kurs taip skambiai čiulbi šią giedrią dienelę! 
Man tavo giesmelės taip smagu klausyti, 
Tik negaliu tavęs aukštumoj matyti. 

Tai nutūpk, paukšteli, žemėn pasilsėti, 

Su tavim aš noriu meiliai pakalbėti. 
— O brangus vaikeli, tu gerai darysi 
Jei mano vaikelių mažų nekliudysi. 

Tu vis mus mylėsi, visiems geras būsi. 

Tu šiame pasauly niekados nežūsi. 
Mes tave mylėsim, gražiai tau čiulbėsim— 
Savo daina tave darbe vis lydėsim. 

Iš visos krūtinės leidžiame dainelę, 


Tai gali klausytis, mielasai vaikeli. Ant. Švarlys.. 

Aš esu puikus gaidys, 
Tik nenoriu girtis... 

Kas mane tik pakliudys, 
Tuoj pakelsiu pirtį. 


Kakariku, ki-ki-ki! 
Kas manęs nebijo? 

GAID 


ys. 


Antys, vištos ir visi: 
Šunys ir galvijai. 


Mano uodega plati 

Iš puikių plunksnelių, 
Skiauturė rausva, stati 
Puošia man galvelę. 


Riestas snapas ir nagai, 
Pentinai didžiausi, 

Kai supykstu, ai, ai, ai, 
Sprandas pasišiaušia. 


Aš esu puikus gaidys, 
Tik nenoriu girtis... 

Kas mane tik pakliudys, 
Tuoj pakelsiu pirti. 


K. Tèma, 


TAIKA. 


Gyveno kartą viename kam- 
' baryje dvi senutės. Gyveno jos 
taikiai, niekuomet nesivaidino, 
nesibarė. Kartą viena senutė 
kalba kitai: 

— Žmonės vaidinasi, barasi, 
o mMudvi visuomet sutinkame, 
nesibarame. Net nuobodus gy- 
venimas pasidarė. Imkime ir 
mudvi susibarkyme, pažiūrėsi- 
me, koki smagumą iš to turė- 
Sime. 

Toji atsakė: 

— Aš neišmanau, kaip rei- 
kėtų pradėti bartis. | 

Pirmoji vėl kalba: 

— Štai aš pastatysiu kam- 


bario grindų viduryje puodelį 
ir sakysiu: šis puodelis mano!— 
o tu kalbėsi: ne, ne tavo, tik 
mano! Ir pradėsime ginčytis, 
o paskui ir susibarsime. ` 

Susitarė jos, pastatė indelį 
tarp savęs ir pirmoji sako: 

— Šis puodelis mano. 

Kita atsakė: 

— Aš manau, kad jis mano. 

Pirmoji vėl sako: 

— Ne, ne tavo, tik mano. 

Tada kita atsakė: 

— Jei tavo, tai pasiimk. 

Taip ir negalėjo jos susi“ 
barti. 

TAIP DAUGIAU NEDARYSIU. 


Viktutė, anksti atsikėlusi, nusi- 
prausė, sukalbėjo poterius, papus- 
ryčiavo ir, turėdama dar atliekamo 
laiko, nubėgo pas Onytę. Jos abi- 
dvi mokėsi mokykloje viename sky- 
riuje, sėdėjo viename suole, todėl 
džiaugėsi, kad ir karvelės tenka ga- 
nyti drauge. Viktutė Onytę rado 
dar miegančią. Motina ilgai ją ža- 
dino, bet nieko negalėjo padaryti. 
Ji atsisėda lovelėje, pradeda trinti 
rankytėmis akutes, bet jos ir vėl 
merkiasi, galvytė svyra, ji sudrim- 
ba ant pagalvio ir vėl snaudžia. 

— Tai miegalė mano dukrelė, 
tai tinginė,— gėdina motina Onytę. 

Tačiau Onytė nė negirdi motu- 
tės žodžių. Ji tik dar geriau pasi- 
taiso, susiriečia ir dar, rodos, sal- 
džiau pradeda miegoti. Motutė, ne- 
tekusi kantrybės, bara Onytę, bet 
ir tas jai nieko nepadeda. Ji kažką 
piktai sumurma po nosimi ir vėl 
miega. Pagaliau, ima motutė ir iš- 
kelia Onytę iš lovos. Ji spardosi 
ir rėkia, pykčiu netverdama, ir tik 
išgirdusi tėvelio balsą nusiramino. 

Gatvėje pasigirdo vaikų šūkavi- 
mai, karvių maurojimas, avių blio- 
vimas. Visas riksmas susiliejo į 
vieną nedarnų, nesuprantamą balsą. 
Viktutė taip pat išsiskubino varyti 
iš tvartų savo galvijų. Gale kaimo 
jau būrelis piemenų linksmai bė- 
giojo, šūkavo, stumdėsi, juokėsi, 


klegeno. Saulutė šypsojosi, vyturė- 
lis, aukštai pakilęs, čyreno savo ryt-- 
mečio dainą. Smagu ir linksma! 

Pagaliau, gerokai pavėlavusi,. 
atginė savo galvijus ir Onyiė. Ji 
apsiverkšlenusi, veidelis nepraustas, 
nesusitvarkiusi. Tuoj apspito Onytę 
vaikai, pradėjo iš jos juoktis, ją 
stumdyti. O išdykėlis Jonukas, ra- 
dęs nešvarų skudurą, pradėjo Ony- 
tẹ prausti. Onytė pyksta, verkia, 
rauda... O visi vaikai, dar labiau 
kits kitą pralenkdami, šaiposi iš 
Onytės, pravardžiuoja ją, kaip kas 
tik įmanydamas. 

Pagailo Viktutei nelaimingos 
Onytės. Ji sugėdino vaikus, nusi- 
vedė Onytę į šalį ir pradėjo ją 
guosti, mokinti, 

— Matai, Onyte, kaip iš tavęs 
visi juokiasi. Tu ir tėvelius užrūs- 
tinai, buvai barama ir mušama, 
Juk tu, Onyte, esi pati kalta. Rei- 
kėjo tik laiku atsikelti, nebūtum to- 
kia nelaiminga. Eik namo, nusi- 
prausk, susitvarkyk, o aš tuo laiku 
už tave paganysiu. 

— Viktute, kokia tu man gera, 
tikrai pati esu kalta. Dovanok man, 
aš daugiau taip nedarysiu. 

Ji pabučiavo Viktutę ir, nusi- 
šluosčiusi ašaras, tekina nubėgo 
namo ir tvirtai pasiryžusi savo pa- 
žadą ištesėti. 

V. G-tis. 


Vytukas 


Dar nedidelis Vytukas, 
Bet darbštus tai vaikas. 
Jam kiekviena valandėlė 
Yra brangus laikas. 


Taip kas rytas į mokyklą 
Linksmas jis keliauja, 
Ten jis rūpestingai mokos, 
O ne išdykauja. 


Kai pareina iš mokyklos, 


Imasi rašyti, 


Pamokas priruošęs jisai 


Padeda mamytei. 


J. Mineiga.. 

Ar geros supuoklės? 


Indėnas ir anglas. 


Kariavo anglai su indėnais, 
pirmykščiais Amerikos gyven- 
tojais. 

Indėnai paėmė nelaisvėn 
jauną anglą, pririšo ji prie me- 
džio ir rengėsi nužudyti. Priė- 
jo senas indėnas ir sako: 

— Nežudykite jo, tik man 
atiduokite. 

Kiti indėnai jo paklausė. 

Senas indėnas atrišo anglą 
nuo medžio, nusivedė savo 
palapinėn, pavalgydino ir pa- 
guldė pasilsėti. 

Kitą rytą indėnas įsakė 
anglui sekti paskui. Jiedu ilgai 
keliavo ir, pagaliau, pamatė 
netoliese anglų stovyklą. Čia 


x, 


indėnas tarė anglui: 

— Tavo draugai užmušė 
mano sūnų, aš tave išgelbėjau. 
Dabar eik pas savuosius: ir 
užmušdinėk mūsiškius. 

Nustebo anglas ir sako: 

Kodėl tu iš manęs juo- 
kies? Aš žinau, kad mūsiškiai 
užmušė tavo sūnų, tad užmušk 
mane greičiau. A 

— Ne, — atsakė indėnas. 
z Kai mūsiškiai rengėsi tave 
žudyti, aš atsiminiau savąjį 
sūnų, ir man pagailo tavęs ir 
tavo tėvo. Aš nusijuokiu, eik 
sveikas pas savuosius ir žu- 
dyk mūsiškius, jei panorėsi. 

Ir indėnas paleido anglą. 

Ei, saulute 


~ Kazys Bradūnas | 


Ei, saulute, ei, mieloji, 
„Mylime tave, 

Kaip pavasaris artoją, 

Kaip dainas giria. 


Liūdime tavęs, kai žiemą 
Į rūkus brendi, 

O padangė vis kas dieną 
Būna taip graudi. 


Tu pavasarį šilkinį 
Parvedi pas mus, 
Džiaugiasi jauna krūtinė 
Po žalius laukus. 


Pievas išpini gėlynais, 
Ei, saulute, tu, 

O pabudinti eglynai 
Kvepia nuo sakų. 


Pumpurus gliaudai laukuose — 
Jie žiedais nušvis, 

Būt be tavęs žalias uosis 

Be vainikų vis. 


Saule, džiūgesio nešėja, 
Mylime tave, 

Kai pavasarinis vėjas 
Ošia su giria. 

PASAGA 


Ėjo keliu ūkininkas su sū- 
numi. 

.— Pažiūrėk, Petreli, štai 
ten ant kelio guli pasaga, — 
tarė tėvas, — paimk ją, isidėk 
kišeniun. 

— Tėveli, ar verta dėl to- 
kio menkniekio pasilenkti? — 
„atsakė Petrelis ir praėjo šalia 
pasagos. 

Tėvas nieko sūnui nepasa- 
kė, pats priėjęs paėmė pasa- 


< gą ir įsidėjo kišeniun. Kai atė- 


jo miestelin, jis pardavė ją 
kalviui už keliolika skatiku ir 
už juos nupirko vyšnių. 
Nuėjo jiedu toliau. Pakilu- 
si saulė negailestingai kepino, 
o aplink nesimatė nei mede- 


lio, nei upelio. Pailso vaikas, 
ištroško. Tėvas lyg netyčia nu- 
metė vieną vyšnią. Pribėgo 
Petrelis prie jos, pasilenkė, 
paėmė ir įsidėjo burnon. Ji 
kiek nuslopino troškulį. Netru- 
kus tėvas numetė vėl vyšnią, 
sūnus vėl pasilenkė ir ją paė- 
mė. Ir taip tėvas mėtė vyšnią 
po vyšnios, kol išmetė visas. 
O Petrelis dėl kiekvienos vis 
pasilenkdavoir pasiimdavo. Kai 
Petrelis suvalgė paskutinę vyš- 
nią, tėvas atsigrižęs jam tarė: 

— Matai, vaikeli, kad bū- 
tum vieną kartą pasilenkęs 


dėl pasagos, nereikėję būtų 
tiek kartų tau linkčioti dėl 
vyšniu. 


Nr 5 


VIA RP ELIS 28 


134 


Gražus pavasaris ir kitur.:. 


PIEMUO 


Petrelis ganė karvę prie 
pat sodo. Sode už tvoros augo 
vyšnios. Petrelis pakėlė į viršų 
galvą ir pamatė daugybę tam- 
siai juodų vyšnių. Ir panudo 
Petreliui tų vyšnių paragauti. 
Jis paliko karvę vieną ir ilipo 
medin. | 

Karvė, palikta be priežiū- 
ros, palandžiojo po lauką ir 
lėjo į daržą. Ji darže ne tiek 
išėdė daržovių, kiek jų išmin- 
džiojo. Petrelis visatai matė ir 
net degė piktumu. Pagaliau ne- 
iškentė, iššoko iš vyšnios, prie 
pribėgo karvės ir:ėmė ją negai- 
lestingai tvoti lazda per šonus. 


ga? Tu panorėjai 


Netoli dirbo Petrelio tėve- 
lis ir taip pat visa matė. Jis 
metė darbą, priėjo prie sū- 
naus, pagavo ji už rankos ir 
paklausė: 


— Kas reikėtų mušti — 


"tave ar šis gyvulys, kuris ne- 


supranta, kas gera ir kas blo- 
pasmagu- 
riauti ir karvė taip pat panoro, 
tik tu turi protą, o karvei jo 
trūksta. Aš manau, kad tave 
reikėtų  skaudžiau nubausti, 
negu tu karvę baudei. i 
Petrelis susigėdino ir pa- 
sižadėjo daugiau taip neda- 

GERAS DRAUGAS 


Atsitiko tai dideliame mieste. 

Du darbininkai mūrininkai, 
senesnio ir jaunesnio amžiaus, 
stovėjo aukštai ant pastolių, 
kuriais buvo lyg  aplipdyti 
dideli statomi namai. Apačioje, 
po jų kojomis, ūžė miestas, 
o viršuje, aplink jų galvas, 
siautė smarkus šaltas vėjas. 

Mūrininkai darbavosi uoliai, 
nekreipdami dėmesio į šaltį. 
O vėjas darėsi vis smarkesnis 
ir vis labiau siūbavo pastolius; 
pastoliai svirduliavo ir, atrodė, 
jau jau griūsią. Tik pūsterėjo 
smarkesnis vėjas, pastolių ry- 
šiai neišlaikė, trūko ir visa su 
trenksmu krito žemėn. Iš visų 
pastoliu išliko tik vienas stul- 
pas, atsirėmęs į sieną, su pri- 
kalta prie jo lenta. Mūrininkai 
suspėjo užsikabintirankomis už 
tos lentos, —ir pakibo aukštai, 
Ore. 

Vėjas šiautė vis smarkes- 
nis ir smarkesnis, ūžė vis pik- 
tesnis ir piktesnis. Lenta traš- 


kėjo ir linko nuo dviejų vyrų 
sunkumo. Ir atsiliepė jaunes- 
nis darbininkas į vyresniji: 

— Rodos, dėde, kad mudu 
žūsime. Neišlaikys lenta, kol 
susilauksime pagalbos. Vieną 
ji dar išlaikytų, bet dviejų jo- 
kiu būdu... 

— Viešpatie, —atsiduso tik 
vyresnysis, — kas bus su ma- 
no vaikeliais? 

— Ar daug jų turi? 

— Penketą. 

— Na, aš vienas, nepa- 
liksiu našlaičių, nėra ko lūku- 
riuoti. Sudie, dėde! 

lr jaunasis mūrininkas 
atsargiai atsipalaidojo nuo len- 
tos ir šoko žemėn. Kūnas jo 
suteškėjo | gatvės šaligatvi. 

Vyresnysis mūrininkas, šei- 
mos tėvas, išliko gyvas. Jis 
per visą savo gyvenimą ne- 
užmiršo to draugo ir su aša- 
romis akyse pasakojo apie jo 
pasiaukojimą dėl jo vaikų. - 


Ei, pavasari, gražus! 
B. Mačiulis 


Sužydėjo medžiai, krūmai, 
Džiūgina jaunus, senus. 
Žieduos skęsta lūšnos, rūmai: 
Ei, pavasari gražus! 


Visus puoši žalumynais 

Ir turtingus ir vargšus. 
Niekam džiaugsmo nepavydi, 
Ei, pavasari gražus! 


Skraido vabzdžiai margaspalviai, 
Čiulpia žiedų saldumus. 

Tu ir jiems teiki linksmumo, 

Ei, pavasari gražus! 


Puoškis žiedais ir žolynais, 
Linksmas būki tu pas mus.. 
Neapleiski, tavęs prašom: 
Ei, pavasari gražus! 

Gegutė 


Ku-kū! ku-kū! 

Raiboji gegute! 
Mirė našlaitėlio 
Jaunoji sesutė... 


Ku-kū! ku-kū! 
Viršūnėj klevelio... 
Jaunas našlaitėlis 
Neteko tėvelio... 


Ku-kū! ku-kū! 

Viršūnėj eglutės... 
Jaunas našlaitėlis 
Neteko močiutės... 


Ku-kū! ku-kū! 

Pas rūtų darželį... 
Jauno našlaitėlio 

Graudina širdelę... 


Zervinų Petrelis.. 


Kaip Jonelis karaliumi tapo 


Gyveno bernaitis, vardu Jonelis. 
Jis labai mylėjo gyvulėlius ir pauk- 
štelius. Niekuomet šunų neerzinda- 
vo, paukštelių akmenimis nelaidy- 
davo, dargi katino ir to neskriaus- 
davo. 

Draugai užtai ne kartą Jonelį 
pajuokdavo, šunberniu ir katina- 
vaikiu vadindavo. Bet jis to ne- 
paisydavo. 

Kartą išsirengė Jonelis į kelio- 
nę. Su savim turėjo tik 20 skatikų. 
Beeidamas sutiko jis berniuką, ku- 
ris nešė mažą šunelį. 

— Kur tu neši tą šunelį? — 
klausia. 

— Nešu į upę paskandinti. 

— Atiduok man, — prašo Jo- 
nelis. | 

„— Duok dešimts skatikų, tai 
atiduosiu, — atsakė berniukas. 

Jonelis užmokėjo berniukui de- 
šimts skatikų, pasiėmė šuniuką ir 
nuėjo toliau. 

Ziūri — eina kitas berniukas ir 
neša mažutį katinėlį. 


— Kur tu neši tą kačiuką? — 


klausia vėl Jonelis. 


— Nešu į upę paskandinti. 

— Neskandink, atiduok man. 

— Duok dešimts skatikų, tai 
atiduosiu, — atsakė antrasis ber- 
niukas. 

Jonelis davė berniukui dešimtis: 
skatikų, pasiėmė kačiuką ir nuėjo. 
toliau. 

Ejo, ėjo ir labai išalko, 0 pini- 
gų neturi už ką valgio nusipirkti.. 
Atsisėdo pakelėje po medžiu ir: 
ilsisi su šuniuku ir kačiuku. Ir pa- 
čiam norisi valgyti ir gyvulėlių 
nėra kuo papenėti. Susirūpino Jo- 
nelis. 

Tuo tarpu šuniukas su kačiuku: 
ėmė žeme kasti. Kasė, kasė ir iš- 
kasė gražų aukso žiedą. Sunelis 
paėmė žiedą į dantis, padavė Jo- 
neliui ir sako žmogaus balsu: 

— Patrink tuo žiedu į rankove“ 

Jonelis'patrynė, ir atsirado prieš 
jį stalas su puikiausiais valgiais, 
Visi pavalgė. 

— Patrink dabar tuo žiedu: 
į antrą rankovę, — pasakė dabar 
šuniukas. 

Jonelis patrynė, ir stalas pra- 
žuvo. 


i padeda, 

Kiek pasilsėję visi trys nuėjo 
toliau. 

Priėjo puikius rūmus. Tuose 
„rūmuose gyveno labai turtingas jo- 
jo karalius. Jis buvo labai liūdnas, 
nes užpuolė jo valstybę. Žiaurus ir 
«piktas priešas, naikina ir degina 
jo šalį. 


— Nesibijok, šviesiausias ka- 


raliau, — tarė žmogaus balsu Jo- 


nuko šunelis, — mūsų globėjas 
„Jonelis tave išgelbės nuo pikto 
„priešo. M 


Iš pradžios karalius tik nusi- 
"šypsojo, bet paskiau Joneliui pa- 
sakė: 

— Gerai, gelbėk. Jeigu, iš tik- 
'rųjų, mano šalį išgelbėsi, tai atiduo- 
siu tau savo vienatinę dukterį ir 
„paskelbsiu savo įpėdiniu. 

Jonelis nuėjo į karo lauką, 0 šu- 
nelis ir sako jam: 

— Paimk žiedą ir patrink juo 

rankovę. 

Jonelis išsitraukė žiedą iš kie- 
“Senés, patrynė į rankovę, ir tuoj 
stojo prieš jį puikus, apšarvotas 
žirgas ir daugybė narsių karių. Jo- 
nelis iš džiaugsmo dargi žiedą iš- 
metė, kurį paėmė šuniukas. Paskiau 
sėdo jis ant žirgo, puolė su savo 
"kariuomene priešus ir bematant vi- 
sus iškapojo. 


Šalies gyventojų džiaugsmas bu- | 


wo neapsakomas. Visi šaukė „valio“ 
ir Jonelį savo karaliumi vadino. 
Bet karaliui tai nepatiko.  Sužino- 
jes, kad šuniukas visur Joneliui 
karalius liepė tą šuniuką 
su kačiuku sugauti ir giliai rūsin 
„įmesti, O Jonelį uždarė aukštame 
„bokšte tarp ežerų. 

"Tačiau karalaitė, karaliaus duk- 
tė, gailėjosi Jonelio ir norėjo už 
jo tekėti. Ji nuėjo prie rūsio, įleido 
rūsin virvę, ir šunelis. su kačiuku 
itąja virve išlipo. 

— Bėkite kuo greičiausiai žr iš- 
gelbėkite Jonelį! — pasakė kara- 
laitė. 

Suneliui ir kačiukui nereikėjo 
dukart sakyti. Tuoj nubėgo prie 
ežero ir ėmė abū plaukti prie bok- 
što. Beplaukiant, pačiame ežero 
viduryje, kačiukas klausia šunelio: 

— Ar žiedą turi? 

— Turiu, norėjo atsakyti sune- 
lis, bet tuo tarpu pliumpt, ir iš- 
krito iš snukelio į ežerą žiedas. 
Abudu labai susirūpino. 

— Niekis, — sako katinėlis, — 
atrasime. 

Tuoj pasinėrė jis vandenin, iš- 
traukė didžiausią žuvį ir sako jai: 

— Suieškok žiedą, nes priešin- 
gai tuoj tave papiausiu. 

Žuvis nuplaukė ežero dugnan ir 


"išnešė žiedą. 


Šuniukas paėmė žiedą ir vėl 
plaukė linksmi. Priplaukė prie bok- 
što. Įlipo iki pusės bokšto, šunelis 
kabarai, kabarai, ir ėmė kristi. Tai 
pamatęs kačiukas puolė žemyn, 
nutvėrė šuniuką ir savo aštriais 
nagais padėjo šuneliui lipti į bokštą. 

Jonelis labai apsidžiaugė, pa- 
matęs savo draugus. 

— Trink, Joneli, žiedu į ranko- 
vę! — sako šunelis. "R 

Jonelis patrynė, ir akimirkoj 
atskrido daugybė lėktuvų. Tuoj sė- 
do jis vienan lėktuvan ir nuskrido 
į rūmus su nesuskaitoma daugybe 
kitų lėktuvų. Dabar karalius nebe- 
sipriešino Joneliui. Iškėlė dideles 
vestuves, suprašė daug svečių ir 
visi kartu linksminosi ir džiaugėsi, 
kad šalis laisva. Bet labiausiai 
džiaugėsi šuniukas ir kačiukas, kad 
jų globėjas Jonelis karaliumi tapo. 


Papasakojo Zbiškelis, 
užrašė K. Tėma. 

NUOTYKIS MOKYKLON EINANT 

Zavus rytmetis! Saulelė 
Saldžiai šypsos už girelės. 
Skambios giesmės paukštužėlių 
Miegalius visus prikėlė. 
Džiaugiasi visa gamta — 

Bus šilta, graži diena. 


Eina vyras apsiblausęs, 
Staiga pasiekia jo ausį 

Jam pažįstamo skambuko 
Balsas, kursai tuoj vyruką 
Priverčia blaiviai galvot: 

— Ak, man teks pasivėluot! 


e 
| 


e © 


Tokį rytmetį Andriejus 
Pamažu mokyklon ėjo, 
Žingsnis, kitas — ir sustoja... 
Klausos jis, net išsižiojęs, 
Strazdo, vyturio džiūgių, 
Sielą žavinčių, giesmių. 


O 
EA 


DT S 


Dumia Andrius, lyg pakrikęs, — 
O čia pakely balikė... 

Slyst ir, tartum blokštas pėdas, 
Jis balikėj atsisėda. 

O nelemtoji dalis! 

Kaip dabar atrodys jis. 

Mūsų inkilėly žvirbliai! 


Vos tiktai saulė smarkiau pa- 
kaitino, vos laukuose pamatėme 
tamsias, dar nesužaliavusias, pra- 
pleikes — šokome mudu su bro- 
liuku Vinceliu taisyti inkilėlio. Su- 
+rankiojom lentagalių, vinių ir dir- 
bom — triūsėm. Vincelis visas 
prakaituotas daitino jat inkilėli ir 
ikalbėjo_man: 

— Žinai, Pranuk, tai bus links- 
ma, kai atlėks varnėnai. 

— Bet mes nepadarėm, 
įiems nutūpia, — pasakiau. 

— A! Gerai sakai: stačiai į šitą 
skylę jie neįlys. 

— Taigi. Atlėkusiems ir pasilsėt 
reikės. Prieš saulutę pasišildyt. 

— Tik kaip mes padarysim? 


kur 


— E nematei gal, kaip tėtis 
bitutėm prie avilių landų lentynu- 
“kes prikala? 


Tai šitaip padarysim ir mes. 

Vėl dirožliojom abudu ir kauk- 

šėjom. Vincuko rankos buvo jau 

pūslėtos. Viena pūslių net trūko. 

Labai jam tada perštėjo. Tik kentė 

lūpą pakandęs. Aš perpioviau kai- 
riosios nykštį. 


— Kai medžio,—kalbėjau,—tai 
nepiauna... 
— E pirštan įkando, — nusi- 


"juokė Vincukas. 
* 


Abu užrietę galvas vaikščiojom 
apie trobas ir žiūrinėjom, kur bus 
"tinkamiausia vieta pastatyti inkilėlį. 

— Jau aš žinau! — terkšterėjo 
"man per petį Vincukas. 

— Ė kur? 

— Regi, — rodė pirštu, — ūn, 
ant anos liepos šakos — prie pa- 
čios viršūnės. 

Aš sutikau. Vieta, iš tikrųjų, 
buvo atitinkanti. Aukštai. Bus jiems 
toli regėti. Pažins savo namelius. 

Vincukas, vadelėmis apsijuosęs, 
įįsirioglino į liepą. Aš pasilikau že- 


h 


mėj su inkilėliu rankose bestovįs 
Po kurio laiko jisai nuleido man 
virvės galą. Aš pririšau / inkilėlį ir 
jisai, užklausęs mane: „ar gerai 
pririšau?“ pradėjo tempti. 

— Tik tu nepaleisk atgal! 

— Eik jau, paleisiu. 

— E lizdelio mes jiems ir už- 
miršome įdėti. 

— Aš turiu kišenė; samanų 
saują — ko reikės, atsineš patys. 


d * 


Laukiame net išsižioje, kada tie 
mūsų laukiamieji varnėnai atlėks 
į mūsų inkilėlį. Tėtis su mama 
dažnai iš mūsų pasijuokdami pasa- 
kydavo: 

— Jau atlėkė. 
kite. 

Mes bėgdavome tada net stri- 
kiui ir grįždavome nosis nuleidę — 
varnėnų. kaip nebuvo, taip nėra. 

Vieną ankstų pavasario rytą 
tėtis Įėjo į trobą ir besišypsoda- 
mas kažką pustyliai Vinceliui pa- 
sakė. Tas kaip iššautas išdundėjo. 
Bet greitai vėl sugrįžo. Ir kas ga- 
lėtų apsakyti, kaip tada nuliūdes 
atrodė jo veidas. Aš nežinojau, kas 
jam nutiko. Tetis tik lengvai šyp- 
sojosi ir užklausė: 

— Na, Vincuk, radai? 

— Taigi... radau... 

Priėjo tada jisai prie manes 
ir piktai, lyg prikaišiodamas man, 
lyg aš kuo būčiau nusikaltęs, pa- 
sakė: 

— Mūsų inkilėly žvirbliai! 

— Tai jums, — įsimaišė ma- 
ma, — dirbote, darėte ir žvirblius 
dabar isileidote. Tik kanapes visas 
išles. Jau ir taip gana jie man ža- 
los pridaro. 


Eikite, pažiūrė- 


* 


Mes jau nebesėdėjome troboj. 
Išdundėję į sodą mėtėme, kuo tik- 

tai besugriebdami, žvirblius, vijome 
Juos juo toliau nuo inkilėlio, kad 
bent tuo būdu -atbaidytumėm. Bet 


mažai tai gelbėjo. Vos tiktai pasi- 


sukdavome, tuoj, žiūrėk, papūsta- 
Sparnis žvirblis ir velka ką nors 
q inkilėlį. . . 

— E kad užkimšti inkilėlis kuo 
nors, — pasakiau aš. 

— Palauk! Palauk!... 

Pašoko Vincukas. 

Ant kriaušės viršūnės nutūpę 
du juodi,  kanapėti  paukštukai, 
sparnelius judindami, čirškė — cy- 
pavo. 

— Inkilėlį kriaušėn! — šūkterė- 
jo Vincukas. Jis jau negalėjo 
džiaugsmu nutverti. 

— Tyliau, mes juos dar nubai- 
dyti galime. 

— Jau kai atlėkė — neišlėks. 

— (Gali ir išlėkti. 

Vos aš tik taip pasakiau — var- 
nėnai pakilo ir... dingo. Vincukas 
dairinėjosi ir, liūdnomis akimis 
į mane pažvelgęs, liūdnai pasakė: 

— Reikėjo tau tdip sakyt... 

— Prie inkilėlio jau... — šnibš- 
terėjau aš. 

-— Ai! Kapojasi su žvirbliais... 

Vincuko ranka drebėjo. Jisai 
negalėjo jau susivaldyti; Pagriebė 
pasitaikius; akmeniokštį ir metė 
į kiek tolėliau pralėkusį žvirblį. 

— Te tau, kaltūne, tu! — pa- 
sakė. 

Tuo tarpu kitas žvirblis pešėsi 
su dviem varnėnais. Barškatavo 
vos tik besprogstančiose liepos ša- 
kose. Aš mačiau, kaip viena var- 
neno plunksnelė, nuo jo kūnelio 


Varnėnai! 

atsiskyrusi, pakibo ore. Laukiau, 
kada besisūpuodama nusileis taip 
žemai, kad jau ranka galėčiau pa- 
siekti. Vincukas tuo sykiu vejojo 
po visą sodą aną pasipūtėlį žvir- 
blį, stengdamasis jo neprileisti prie 
besipešančių. Galvojo, tur būt, kad 
du varnėnai lengviau apsidoros st 
vienu žvirbliu. O jau, kai liks tik 
vienas — bijos ir prasidėti. 

Varnėno plunksna nukrito ties 
pat mano kojomis. Aš ją skubiai 
pakėliau ir prispaudžiau prie lūpų. 
Pajutau, kad ji drėgna. Atitraukiau 
— buvo aptiškusi krauju. Nieko 
Vincukui nesakydamas, išbedžiau 
žemėje skylūtę ir užspaudžiau jon 
kraujuotą plunksnelę. 

x 


Keletą dienų dar turėjome var- 
nėnams padėti nurungti įkyriuosius 
žvirblius. Bet jau kai nurungė, tai 
nė matyte jų nepamatome. Varnė- 
nai nuolatos linksmi. Patelė jau 
rečiau iš inkilėlio išlekia. Patinėlis 


giesmių — giesmelių mums prigie- 


da. Dažnai jisai prieš saulę atrodo, 
kaip sidabru ir auksu lietas. 

Vieną syk, kai abu su Vincuku 
į jį žiūrėjome ir klausėme, kaip 
jisai gieda, Vincukas tarė: 

— Žinai ką tėtis man pasakė? 

— Ne. 

— Jūsų inkėlėly žvirbliai! 

— Taip?... 

— Aš tik uždegiau visas tada. 
Kraujas mane laukan išnešė — tu- 
rėjau įsitikinti. Ir nusprendžiau: 
mūsų inkilėly žvirbliai — niekados! 

; r. 

Pelėda“ 


Pelėda vaitoja 
ku-a, ku-al 
Pelėda margoji 
didžiuojas šeima. 


Ji rėkia, kiek gali: 
palauk, palauk! 
Gražesnį vaikelį 
tu man kur gauk! 


Pelėda aisuoja 
liūdnai, liūdnai! 
Vis verkia, dejuoja 
ji amžinai. 

Pasipūtėlis... 


TRUPINĖLIAI 


AUKŠČIAUSIAS ŽMOGUS, 


Prieš 5 metus Kaire, Egipto so- 
stinėje, jaunas dailidė Gazi, besta- 
tydamas namus, nukrito iš aukštai, 
Nukrito jis į smėlio krūvą ir viskas 
iš pradžių pasibaigė laimingai. Dai- 
lidė grįžo prie darbo, pasidarė tik 
atsargesnis. 

Po kelių mėnesių Gazi pradėjo 
iš naujo augti. Pirmais metais ugte- 
rėjo per 20 centimetrų, antrais — 
per 30. Trečiais metais po įvykio 
Gazi jau turėjo 2 metru 28 centi- 
metrus. Tai jau didelis aukštumas. 
Tik kartu su ūgio padidėjimu Gazi 
pradėjo silpnėti ir jau nebepajėgė 
dirbti dailidės darbo. Tuomet metė 
jis darbą Kaire ir grįžo namo į 
kaimą. Namie jo gimtoji pirkelė bu- 
vo jam per žema, reikėjo pakelti 
lubas ir stogas, 

Vaikinu susidomėjo Egipto ka- 
ralius. Ji vėl paėmė Kairan ir pra- 
dėjo gausiau maitinti. Vaikinas vėl 
pradėjo augti. Kai pasiekė 2 m 85 
cm, jau negalėjo stovėti tiesiai, — 
linko. Dabar jis 2 m 97 cm ūgio, 
auga dar ir stiprėja. Tik per ilgas 


Leidėias atsakomasis redaktorius Liudvikas Cicėnas, 

Laja išaugo, Gazi negali aiškiai 
kalbėti. 

Šiuo nepaprastu vaikinu susi- 
domėję ir gydytojai. Jie sako, kad 
jis galįs dar augti ir galįs pasiekti 
4 metrų. 

ŽAIDIMAI 


Burtininkas 


Aikštelės gale pabrėžia liniją 
(namus), už kurios stoja visi žai- 
dikai. Antrame aikštelės gale pa- 
brėžia tokią pat liniją, už kurios 
stovi vienas žaidėjas (burtininkas), 
Nuotolis tarp linijų būna ne daugiau 
kaip 20 m ir nemažiau kaip 5 m. 

Tada burtininkas išeina iš savo 
namų ir atsisukęs į žaidėjus klau- 
sia: „Ar bijote manęs?“. Visi atsa- 
ko: „Nebijome“, — ir bėga į kitą 
aikštės galą, kur sustoja už linijos.. 
Pegasus burtininkas stengiasi su- 


namus. Zaidimas trunka, kol visi 
žaidėjai tampa burtininkais. Burti- 
ninkui šaukiant, visi žaidėjai turi 
bėgti. Tas, kuris nebėga, lieka bur- 
tininko padėjėjas. Burtininkas su 
padėjėjais bėga tik į priekį. Apsi- 
grįžti | ir vytis atgal negalima. Pa- 
jams bėgti, nepaliesdami jų ranko- 
mis, pav., užbėgdami iš pryšakio 
ir kit. 

Laiškų dėžutė 


Z. P—tis Kitos eilutės taip ir liks, 
dar negalime įdėti. UŽ atsiųstas labai dė- 
kojame. Taip pat labai norėtume žinoti, 
kas naujo pas jumis ir apylinkėje. 

V. Žibintui. Tamstos pasakojimas, 
kad būtų mums įdomus ir maloniai 
skaitomas, turėtų būti gausiai iliustruo- 
tas. Jei to nebus, tai ir skaityti bus 
mums sunkoka. 


Vilnius „RUCH“ spaustuvė 


